Risgo biolochico

Un risgo biolochico ye un tipo de risgo natural relacionau dreitament con os sers vivos. Bi ha risgos biolochicos por augmento u plegada de sopetón de poblacions nuevas d'una especie, pero tamién por a simpla presencia natural de sers vivos periglosos (infecciosos u verenosos).

Son tipos de risgos biolochicos as plagas, as bioinvasions, a presencia d'especies verenosas, una alta concentración de polen, as infeccions y as infestacions.

Os risgos biolochicos pueden afectar a tres livels: sobre a población humana, sobre o medio ambient u sobre os biens culturals.

 Risgos biolochicos sobre a población humana 
Os risgos biolochicos sobre a población humana se refieren a l'acción de microorganismos patochenos que producen malautías que pueden convertir-se en epidemias. Son microorganismos como os virus, bacterias, protozous y fongos. Bi ha invertebraus parasitos que tamién pueden representar risgos biolochicos.

A concentración d'a población humana con malas condicions hichienicas puet inducir este risgo, como se desvinió con a peste bubonica en a baixa Edat Meya.

 Bibliografía 
Diodora Calvo Aldea, Maria Teresa Molina Álvarez y Joaquín Salvachúa Rodríguez: Ciencias de la tierra y medioambientales. 2º Bachillerato. 2010 Mc´GrawHill.

Biolochico
Categoría:Biolochía